[{"text_idx": "#000004", "text": "4. novembril ku\u0308lastasid 8.-9. klasside o\u0303pilased Ida-Virumaal asuvat Eesti kaevandusmuuseumi ja Iisaku vaatetorni. O\u0303pilastel oli vo\u0303imalik ku\u0308lastada allmaamuuseumi, mis on kaevandusmuuseumi ligito\u0303mbavaim ja po\u0303nevaim atraktsioon, mille moodustavad endised kaevanduska\u0308igud kogupikkusega umbes 1 kilomeeter.Ekskursiooni alguses kehastusime kaevuriteks, pannes pa\u0308he kiivrid ning soovi korral selga kaevuri jope.Laskusime maapinnast ligikaudu 8 meetrit allpool asuvatesse kaevanduska\u0308ikudesse. Ko\u0303ndisime kunagiste kaevurite jalaja\u0308lgedes, saime osa nende igapa\u0308evasest to\u0308o\u0308elust niisketes ja ha\u0308marates tingimustes, mo\u0303istes seela\u0308bi po\u0303levkivi kaevandamise ja to\u0308o\u0308stuse toimumise tagamaid ning arengut. Ku\u0308lastasime erinevaid kaevurite maa-aluseid to\u0308o\u0308paiku, so\u0303itsime to\u0303elise maa-aluse kaevurirongiga ning tutvusime mitmesuguse maa-aluse tehnika ning kaevandustehnoloogiatega.Peale maa-alust ekskursiooni toimus seiklusmatk-orienteerumine, kus said o\u0303pilased oma oskused ja teadmised proovile panna orienteerumises.Aita\u0308h kogenud ning endisele kaevurile, kes meie ekskursiooni juhtis! Oli va\u0308ga po\u0303nev, teadmisterohke ja u\u0308llatav o\u0303ppeprogramm.Tagasiteel ku\u0308lastasime Alutaguse rahvuspargis asuvat Iisaku vaatetorni, mis on Ida-Virumaal ko\u0303rguselt teine looduslik koht. 28 meetri ko\u0303rguse vaatetornist avaneb vaade isegi Kurema\u0308e kloostri tornidele ja Peipsi ja\u0308rvele.O\u0303ppeekskursiooni toimumist toetas SA Keskkonnainvesteeringute Keskus."}]